**ยาระบาย โซเดียมคลอไรด์**

**ชนิดสวนทวาร**

**(Sodium Chloride Enema)**

**[ชื่อการค้า ปรับตามทะเบียนยา]**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้ชื่อว่า ยาระบายโซเดียมคลอไรด์ (sodium chloride enema)
* เป็นยาในกลุ่ม ยาระบาย
	1. **ยานี้ใช้เพื่ออะไร**
		+ ใช้สวนทวารให้ถ่ายอุจจาระ
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
		* มีโรคลำไส้กลืนกัน
		* มีโรคลำไส้อุดตัน หรือลำไส้ไม่เคลื่อนไหว
		* มีโรคลำไส้อักเสบ
		* มีเลือดออกทางทวารหนัก
		* มีโรคไส้ติ่งอักเสบ
		* มีโรคหัวใจ
		* มีอาการปวดท้อง
	2. **ข้อควรระวัง เพื่อความปลอดภัย ให้บอกแพทย์หากท่านมีภาวะต่อไปนี้**
		* มีโรคความดันโลหิตสูง ที่ไม่สามารถคุมความดันได้
		* มีภาวะท้องโต มีน้ำในช่องท้อง
		* มีแผลที่ทวารหนัก
		* ใช้ยา สมุนไพร หรืออาหารเสริมอื่นอยู่
		* ตั้งท้อง วางแผนจะตั้งท้อง หรืออยู่ระหว่างให้นมลูก

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

1. **วิธีใช้ยา**
	1. **ขนาดและวิธีใช้**
		* ใช้สวนทวารเท่านั้น
		* ผู้ใหญ่ ใช้ครั้งละ 20-30 มิลลิลิตร
		* เด็ก 6-12 ปี ใช้ครั้งละ 10-20 มิลลิลิตร
		* เด็ก 1-6 ปี ใช้ครั้งละ 5-10 มิลลิลิตร
		* ถ้ามีอาการปวดท้องอยากถ่าย ให้นอนในท่าเดิมประมาณ 15 นาที หรือจนกว่าจะทนไม่ไหว เพื่อให้ยาออกฤทธิ์ได้เต็มที่
		* วิธีการใช้ยาสวนทวารศึกษาเพิ่มเติมจากท้ายเอกสาร
	2. **ถ้าใช้ยาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ
2. **ข้อควรปฏิบัติระหว่างใช้ยา**
* หลังใช้ยานี้ถ้าอาการท้องผูกไม่ดีขึ้นภายใน 7 วัน
ควรไปพบแพทย์
* ไม่ควรใช้ยานี้ต่อเนื่อง เป็นเวลานาน
* ถ้าหยุดใช้ยาแล้วกลับไปมีอาการท้องผูก หรือต้องใช้ยาระบายทุกวันเพื่อช่วยให้ขับถ่ายได้ ควรไปพบแพทย์
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์ทันที**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก มีจ้ำตามผิวหนัง
		* มีเลือดออกทางทวารหนัก
	2. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		* คอแห้ง กระหายน้ำ จากการสูญเสียน้ำ
		* ท้องเสีย
		* ปวดท้อง
		* รู้สึกคัน หรือระคายเคือง บริเวณทวารหนัก
2. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง หรือในที่ชื้น
* ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา]
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นน้ำใส บรรจุในหลอดพลาสติก
* **ตัวยาสำคัญ** คือ โซเดียมคลอไรด์
(sodium chloride 15% w/v)

**วิธีใช้ยาสวนทวารหนัก**

1. ล้างมือให้สะอาด
2. ถ้ามีฝาปิดหลอดสวน ให้เอาฝาปิดออกก่อน และหล่อลื่นปลายหลอด สารด้วยสารหล่อลื่น
3. นอนตะแคงโดยใช้ขาล่างเหยียดตรง และงอขาข้างที่อยู่ด้านบนหัวเข่าอยู่ใกล้หน้าอก
4. สอดปลายหลอดสวนเข้าไปในทวารหนัก สอดโดยค่อยๆ หมุนขวดยาเข้าไปอย่างช้าๆ
5. ค่อยๆ บีบยาจากขวดหรือภาชนะบรรจุน้ำยาอย่างช้าๆ จนน้ำยาหมด
6. ขมิบทวารหนักไว้ 2-3 วินาที
7. นอนในท่าเดิมประมาณ 15-30 นาที หรือจนกว่าจะทนไม่ได้ จึงลุกไปถ่ายอุจจาระ เนื่องจากหากถ่ายอุจจาระทันทีที่รู้สึกอยากถ่าย อาจทำให้ยาออกมาจากทวารหนักก่อนที่จะออกฤทธิ์ได้เต็มที่

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**